La falo de la kondamnitoj

La falo de la kondamnitoj aŭ La falo de la ribelintaj anĝeloj estas granda religia pentraĵo de la flandra pentristo Petro Paŭlo Rubens. Li estis farita je ĉirkaŭ 1620. Temas pri oleo sur kanvaso, 286 centimetrojn alta kaj 224 cm larĝa. Aktuale ĝi konserviĝas en la Malnova Pinakoteko de Munkeno (Germanio).

Ĝi prezentas miksaĵon de la korpoj de la kondamnitoj, ĵetitaj en la abismon fare de Ĉefanĝelo Miĥaelo kaj akompanantaj anĝeloj.

La tuta drameca miksaĵo estas nuancigita per klaroskuro kiu emfazas la falon de la ribelintoj el hela supra areo super kiu Miĥaelo, kiel militisto per fajrglavo kaj ŝildo, forpelas la korpojn de la kondamnitoj tra energia kirlaĵo de korpoj malsupren al malhela areo kie monstroj voras la falintojn.

En la Brita Muzeo estas skizo de centra detalo de la falintoj, farita per kreto, eble fare de atelierano. 

Referencoj

Bibliografio

Eksteraj ligiloj

Kategorio:Pentraĵoj de la 17-a jarcento
Kategorio:Petro Paŭlo Rubens
Kategorio:Pentraĵoj de Petro Paŭlo Rubens
Kategorio:Anĝeloj en populara kulturo